Han har derfor stillet seks konkrete spørgsmål til By- og Kulturforvaltningen. Blandt andet: "Hvilke omkostninger vil en opsigelse af kontrakten i utide - og lysreklamens efterfølgende fjernelse - have for Odense Kommune?"

- Det er en mulighed, jeg mener, vi seriøst er nødt til at overveje, siger partiets medlem af By- og Kulturudvalget, Lars Havelund.

Sådan lyder det nu fra Konservative i byrådet, det stemte imod at tillade lysreklamen, da et flertal med S, DF og V sagde ja i september 2015.

Det skal undersøge, hvilke juridiske og økonomiske muligheder Odense Kommune har for at slippe af med lysreklamen i toppen af højhuset på Fisketorvet.

I går lød det fra Socialdemokratiet, at partiet ikke vil støtte den del af en ny lokalplan, der specifikt tillader den omstridte lysreklame at kunne blive hængende i fremtiden - også efter den nuværende aftale udløber om otte-ni år.

Også Konservative har stor skepsis i forhold til at stemme for den del af lokalplanen.

- Vi skal i hvert fald ikke sige ja til noget, der reelt betyder, at den kan blive hængende til evig tid, siger Lars Havelund, der retter en kritik af de partier, herunder S, der sagde ja til at tillade lysreklamen, uden at undersøge påvirkningen nærmere, som Konservative stillede forslag om.

- Jeg siger det her uden at ville hovere i forhold til mine byrådskollegaer, men jeg ærgrer mig over, at der, da vi havde debatten, ikke var en større tålmodighed omkring at få det her belyst bedre, inden lysreklame kom op.

- For mig at se ville det helt uden tvivl have medført, at den aldrig var kommet op.

Søren Windell, der ikke sidder i byrådet nu, men som er ny konservative spidskandiat ved valget senere på året, erklærer sig også yderst skeptisk omkring lysreklamen.

- Jeg så gerne, den var væk. Jeg synes ikke, den pynter i vores by, siger han.